62018TJ0577_INF
Решение на Общия съд (втори разширен състав) от 8 юли 2020 г. —Crédit agricole Corporate and Investment Bank/ЕЦБ
(Дело T‑577/18)
„Икономическа и парична политика — Пруденциален надзор над кредитните институции — Член 18, параграф 1 от Регламент (ЕС) № 1024/2013 — Административна имуществена санкция, наложена от ЕЦБ на кредитна институция — Член 26, параграф 3, първа алинея от Регламент (ЕС) № 575/2013 — Продължено нарушение на капиталовите изисквания — Нарушение, извършено поради небрежност — Право на защита — Размер на санкцията — Задължение за мотивиране“
1.
Право на Европейския съюз — Тълкуване — Методи — Граматическо, систематично и телеологическо тълкуване
(вж. т. 42)
2.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над кредитните институции — Задължение да се получи разрешение от компетентните органи, преди даден капиталов инструмент да се класифицира като инструмент от първи ред — Понятие за разрешение от компетентните органи — Обхват
(член 26, параграф 3 от Регламент № 575/2013 на Европейския парламент и на Съвета)
(вж. т. 43—47 и 53—57)
3.
Жалба за отмяна — Компетентност на съда на Съюза — Тълкуване на правото на Съюза — Насоки на административен орган — Задължителен характер — Липса
(член 19 ДЕС)
(вж. т. 59)
4.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над кредитните институции — Продължено нарушение на капиталовите изисквания — Нарушение, извършено поради небрежност — Понятие — Обхват
(член 26, параграф 3 от Регламент № 575/2013 на Европейския парламент и на Съвета; член 18, параграф 1 от Регламент № 1024/2013 на Съвета)
(вж. т. 65—70 и 74—81)
5.
Право на Европейския съюз — Принципи — Право на защита — Прилагане във всяко производство, което се води срещу определено лице и може да приключи с издаването на неблагоприятен за него акт — Принцип, който трябва да е гарантиран дори в отсъствието на всякаква правна уредба на съответното производство
(вж. т. 85)
6.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над кредитните институции — Административна имуществена санкция, наложена от Европейската централна банка (ЕЦБ) — Изложение на възраженията — Необходимо съдържание — Зачитане на правото на защита — Критерии за преценка
(член 22, параграф 1 от Регламент № 1024/2013 на Съвета; член 126 от Регламент № 468/2014 на Европейската централна банка)
(вж. т. 90—94)
7.
Жалба за отмяна — Основания — Съществено процесуално нарушение — Непълнота на мотивите — Служебно разглеждане от съда — Задължение за спазване на състезателното начало
(членове 263 ДФЕС и 296 ДФЕС)
(вж. т. 106 и 107)
8.
Икономическа и парична политика — Икономическа политика — Надзор на финансовия сектор на Съюза — Единен надзорен механизъм — Пруденциален надзор над кредитните институции — Административна имуществена санкция, наложена от Европейската централна банка — Размер — Свобода на преценка на Европейската централна банка — Задължение за мотивиране — Обхват — Решение, което не е достатъчно точно, що се отнася до приложената методология и обстоятелствата, които са взети предвид, за да се определи размерът на санкцията — Отстраняване на нередовността в хода на съдебното производство — Недопустимост — Непълнота на мотивите
(член 296 ДФЕС; член 18, параграфи 1 и 3 от Регламент № 1024/2013 на Съвета)
(вж. т. 112—123 и 127—139)
Предмет
Искане на основание член 263 ДФЕС за отмяна на Решение ECB/SSM/2018-FRCAG-76 на ЕЦБ от 16 юли 2018 г., прието в приложение на член 18, параграф 1 от Регламент (ЕС) № 1024/2013 на Съвета от 15 октомври 2013 година за възлагане на Европейската централна банка на конкретни задачи относно политиките, свързани с пруденциалния надзор над кредитните институции (OВ L 287, 2013 г., стр. 63), с което на жалбоподателя се налага административна имуществена санкция в размер на 300000 EUR за продължено нарушение на капиталовите изисквания, предвидени в член 26, параграф 3 от Регламент (ЕС) № 575/2013 на Европейския парламент и на Съвета от 26 юни 2013 година относно пруденциалните изисквания за кредитните институции и инвестиционните посредници и за изменение на Регламент (ЕС) № 648/2012 (ОВ L 176, 2013 г., стр. 1 и поправка в ОВ L 208, 2013 г., стр. 68 и в OB L 321, 2013 г., стр. 6)
Диспозитив
1)
Отменя Решение ECB/SSM/2018-FRCAG-76 на Европейската централна банка (ЕЦБ) от 16 юли 2018 г. в частта, в която на Crédit agricole Corporate and Investment Bank се налага административна имуществена санкция в размер на 300000 EUR.
2)
Отхвърля жалбата в останалата ѝ част.
3)
Осъжда Crédit agricole Corporate and Investment Bank да понесе направените от него съдебни разноски.
4)
Осъжда ЕЦБ да понесе направените от нея съдебни разноски.